Den danske Jumbo-Visma-rytter var igen suveræn. Jonas Vingegaard er i den grad kommet godt i gang med sæsonen. Lørdag tog han sin anden sejr i 2023, da han vandt 3. etape af O Gran Camiño. Rohan Dennis fragtede Jonas Vingegaard sikkert hen til den afsluttende stigning, hvor Attila Valter tog over og fik sat stort set alle konkurrenter af. Med 1,5 kilometer til mål kørte danskeren solo, og hverken Ruben Guerreiro eller Ion Izagirre kunne følge med. Top-3 på 3. etape Jonas Vingegaard (Jumbo-Visma) Ruben Guerreiro (Movistar) +21" Attila Valter (Jumbo-Visma) +35" Lørdagens etape blev forkortet på grund af dårligt vejr, men det forhindrede ikke Vingegaard i at udbygge forspringet i klassementet. Den danske Jumbo-Visma-stjerne fører nu med 52 sekunder ned til Guerreiro inden søndagens afsluttende enkeltstart på 18 kilometer.

Opsummering:
For anden dag i streg flyver Jonas Vingegaard ind over målstregen.